Рогата дрварица
Рогата дрварица или само дрварица () јесте сапрофитна врста гљиве која расте на мртвом листопадном, ређе четинарском дрвећу током читаве године. Веома честа врста. Расте појединачно или у групи. На енглеском језику име јој носи јелењи рогови, управо због карактеристичног изгледа плодног тела који заиста подсећа на јелење рогове.

Опис плодног тела 
плодно тело (анаморф) је високо од 3 - 8цм, разгранато у најчешће у облику јеленских рогова. Гране су пречника 0,2-0,6цм. Донји део грана подсећа на дршку која је спољоштенија од остатка плодног тела. Гране су црне боје, док су врхови посути беличастим конидијама. Месо је плутасто и еластично. Телеоморф се састоји од црне строме које се не грана. Веома се ретко среће у природи и у литератури нема пуно података. Није јестива врста.

Микроскопија 
Споре су 11-16x5-6µm, бубрежастог обика, глатке. Са стране имају пукотину. Отисак спора је црне боје. Аскуси су цилиндрични, са 8 спора. Парафизе цилиндричне до кончасте. Врхови аскуса поплаве у додиру са Малцеровим реагенсом

Сличне врсте 
Како је облик плодног тела веома варијабилан, може се помешати са мртвачким прстима или ђавољим прстима (), међутим они су скроз црне боје и не гранају се, имају облик буздована.

Референце

Литература 
 Gljive Srbije i zapadnog Balkana. Uzelac B. BGV Logic Beogad, 2009.
 Mushrooms. Phillips R. Macmillan London, 2006
 Koja je ovo gljiva? prepoznavanje, sakupljanje, upotreba.Flik M. Marso Beograd, 2010
 Atlas gljiva. Giuseppe P. Prosvejta Zagreb, 1997
 Breitenbach, J. & Kränzlin, F. (1984). Fungi of Switzerland. Volume 1: Ascomycetes. Verlag Mykologia: Luzern

Спољашње везе 
 http://bioras.petnica.rs/home.php 
 http://www.indexfungorum.org/
 http://www.first-nature.com/fungi/xylaria-hypoxylon.php
 http://www.mykoweb.com/CAF/species/Xylaria_hypoxylon.html
 http://www.mycobank.org/Biolomics.aspx?Table=Mycobank&MycoBankNr_=228616

Гљиве